ananddey/assamese-wiki-corpus huggingface dataset:
এডাম স্মিথ

এডাম স্মিথ (; ১৬ জুন ১৭২৩ – ১৭ জুলাই ১৭৯০) আছিল এগৰাকী স্কটিছ অৰ্থনীতিবিদ, দাৰ্শনিক আৰু লেখক। তেওঁ ৰাজনৈতিক অৰ্থনীতিৰ গুৰিধৰোঁতা আৰু স্কটিছ নৱজাগৰণৰ এগৰাকী মুখ্য ব্যক্তি। তেওঁক "অৰ্থনীতিৰ জনক" বা "পুঁজিবাদৰ জনক" বুলিও জনা যায়।

উদ্ধৃতিসমূহ

অৰ্থবিজ্ঞান হৈছে সম্পদৰ বিজ্ঞান।
আপুনি মোৰ কিতাপখন পঢ়িবলৈ আৰু আপুনি মোৰ ক্ষেত্ৰত বিচৰা সকলো সংশোধন চিহ্নিত কৰিবলৈ ইচ্ছা কৰাটোৱে...মোক বহুত বাধ্য কৰিব: মই জানো যে মই কিমান লাভৱান হ'ম আৰু একে সময়তে মই ব্যক্তিগত বিচাৰৰ মূল্যৱান অধিকাৰ ৰক্ষা কৰিম যাৰ বাবে আমাৰ পূৰ্বপুৰুষসকলে পোপ আৰু প্ৰিটেণ্ডাৰক বাহিৰ কৰি দিছিল। মই আপোনাক পোপতকৈ বহুত বেছি নিৰ্ভুল বুলি বিশ্বাস কৰোঁ, কিন্তু মই এজন প্ৰটেষ্টেণ্ট হোৱাৰ বাবে মোৰ বিবেকে মোক যিকোনো অশাস্ত্ৰীয় কৰ্তৃত্বৰ বশৱৰ্তী হ’বলৈ সংকোচ কৰিবলৈ বাধ্য কৰে।
ইউনিয়ন আছিল এনে এক পৰিমাপ যাৰ পৰা এই দেশলৈ অগণন ভালৰ সৃষ্টি হৈছে।
মই আপোনাৰ লৰ্ডশ্বিপৰ সৈতেও সম্পূৰ্ণভাৱে একমত, যে স্কটলেণ্ড বা ইংলেণ্ডৰ কিছুমান বিশেষ চহৰৰ একচেটিয়া অধিকাৰৰ অনুকূলতাৰ বাবে সাম্ৰাজ্যৰ ইমান ডাঙৰ আৰু ইমান সুন্দৰ প্ৰদেশ এখনৰ উদ্যোগক চেপি ধৰাটোও সমানেই অন্যায় আৰু অৰাজনৈতিক। আয়াৰলেণ্ডৰ সাধাৰণ সমৃদ্ধি আৰু উন্নতিয়ে নিশ্চিতভাৱে, সঠিক ব্যৱস্থাপনাৰ অধীনত, চৰকাৰক বহুত বেছি সম্পদ দিব পাৰে, যিটো কেতিয়াবা কেইখনমান ব্যৱসায়িক বা উৎপাদনকাৰী চহৰৰ পৰা কেতিয়াও আহৰণ কৰিব পৰা নাযায়।
প্ৰত্যেক মানুহেই হ'ল এটা সমগ্ৰৰ অংশ। সেই সমগ্ৰটোকে বিশ্বব্ৰহ্মাণ্ড বুলি কোৱা হয়। মানুহ বিশ্বব্ৰহ্মাণ্ডৰ অংশ হ'লেও তেওঁ স্থান আৰু কালৰ মাজত সীমাবদ্ধ। বিশ্বব্ৰহ্মাণ্ডৰ অংশ হোৱা সত্ত্বেও তেওঁ নিজকে পৃথক আৰু বিচ্ছিন্ন বুলি ভাবে।

লগতে চাওক

উইল ডুৰাণ্ট
উইলিয়াম জেমছ

উৎস

বাহ্যিক সংযোগ

শ্ৰেণী:স্কটলেণ্ডৰ ব্যক্তি
শ্ৰেণী:অৰ্থনীতিবিদ
শ্ৰেণী:দাৰ্শনিক
শ্ৰেণী:লেখক
শ্ৰেণী:মৃত ব্যক্তি
গ্ৰীক বৰ্ণমালা

গ্ৰীক আখৰ গ্ৰীক বৰ্ণমালাৰ ব্যৱহাৰ ন শতিকাৰ শেষৰ ফালে নাইবা আঠ শতিকাৰ আৰম্ভণিত হৈছিল। এই বৰ্ণমালা সমূহ ফিনিসীয়(Phoenician) বৰ্ণমালাৰ পৰা লোৱা হৈছে। বৰ্তমান গ্ৰীক ভাষা লিখিবলৈ ব্যৱহাৰ কৰা ২৪টা গ্ৰীক আখৰ হৈছে -

Α α আলফা(alpha),
Β β বিটা(beta),
Γ γ গামা(gamma),
Δ δ ডেলটা(delta),
Ε ε এপছাইলন(epsilon),
Ζ ζ জিটা(zeta),
Η η ইটা(eta),
Θ θ থিটা(theta),
Ι ι আয়'টা(iota),
Κ κ কাপ্পা(kappa),
Λ λ লেমডা(lambda),
Μ μ মিউ(mu),
Ν ν নিউ(nu),
Ξ ξ জাই(ksi),
Ο ο ওমিক্ৰন(omicron),
Π π পাই(pi),
Ρ ρ ৰো(rho),
Σ σ/ς চিগমা(sigma)
Τ τ টাও(tau),
Υ υ আপচিলন(upsilon),
Φ φ ফাই(phi),
Χ χ কাই(chi),
Ψ ψ ছাই(psi), aru
Ω ω ওমেগা(omega)

অব্যৱহৃত আখৰ

আখৰ
ফিনিছীয় আখৰ
নাম
প্ৰাচীন গ্ৰীক
ক্লাছিকেল প্ৰাচীন গ্ৰীক
সংখ্যা
ইংৰাজী
মধ্যযুগীয় গ্ৰীক
আধুনিক গ্ৰীক
Ϝ ϝ
Waw Waw
Digamma

w

6
Ϛ ϛ

Stigma

st

6
Ͱ ͱ
Heth Heth
Heta

–
h

–
Ϻ ϻ
Sade Sade
San

s

–
Ϟ ϟ (Ϙ ϙ)
Qoph Qoph
Koppa

q

90
Ϡ ϡ (Ͳ ͳ)
Sade Sade
Sampi
–

ss
, ,
900
Ϸ ϸ
Shin Shin
Sho
–
–
sh

–

তথ্য সংগ্ৰহ

বাহ্যিক সংযোগ

Greek and Coptic character list in Unicode

শ্ৰেণী:লিপি
পতঞ্জলিৰ যোগসূত্ৰ

পতঞ্জলিৰ যোগসূত্ৰ হৈছে যোগ তত্ত্ব আৰু অনুশীলনৰ ওপৰত সংস্কৃত সূত্ৰৰ এক সংকলন। ব্যাস আৰু কৃষ্ণমাচাৰ্য্যৰ মতে ই ১৯৫খন আৰু বি.কে.এছ. আয়েংগাৰকে ধৰি অন্যান্য পণ্ডিতসকলৰ মতে ১৯৬খন সূত্ৰৰে গঠিত। যোগসূত্ৰসমূহ খ্ৰীষ্টীয় প্ৰথম শতিকাসমূহত সংকলিত কৰা হৈছিলো। ভাৰতৰ পতঞ্জলি ঋষিয়ে বহু পুৰণি পৰম্পৰাৰ পৰা যোগ সম্পৰ্কীয় জ্ঞান সংশ্লেষণ আৰু সংগঠিত কৰিছিল।

যোগসূত্ৰসমূহ অষ্টাংগ অৰ্থাৎ সমাধিৰ শিখৰত উপনীত হোৱা অভ্যাসৰ আঠটা উপাদানত আৰু ধ্যান-ধাৰণাৰ কোনো বস্তুৰ ওপৰত মনৰ একাগ্ৰতাৰ বাবে জনাজাত। এই অষ্টাংগ হৈছে যম (সংযম), নিয়ম (পৰ্যবেক্ষণ), আসন (যোগ ভংগিমা), প্ৰাণায়াম (শ্বাস নিয়ন্ত্ৰণ), প্ৰত্যহাৰ (ইন্দ্ৰিয়ৰ প্ৰত্যাহাৰ), ধাৰণ (মনৰ একাগ্ৰতা), ধ্যান আৰু সমাধি (শোষণ)। কিন্তু ইয়াৰ মূল লক্ষ্য হৈছে কৈৱল্য, চেতন পুৰুষক প্ৰকৃতিৰ পৰা পৃথক বুলি বিবেচনা কৰা, জ্ঞানমূলক ব্যৱস্থা, আৰু পুৰুষক প্ৰকৃতিৰ বিভ্ৰান্তিকৰ অশুচিৰ পৰা বিচ্ছিন্ন কৰা।

যোগসূত্ৰসমূহ পুৰুষ আৰু প্ৰকৃতিৰ সাংখ্য-ধাৰাসমূহৰ ওপৰত নিৰ্মিত আৰু ইয়াক প্ৰায়ে সূত্ৰসমূহৰ পৰিপূৰক হিচাপে দেখা যায়। ইয়াৰ কিছুমান পৰিভাষা অন্তৰ্ভুক্ত হোৱা বৌদ্ধ ধৰ্মৰ সৈতে ইয়াৰ ওতপ্ৰোত সম্পৰ্ক আছে। তথাপিও সেই সময়ত প্ৰচলিত ভক্তি পৰম্পৰা আৰু বৈদিক ৰীতি-নীতিৰ বিপৰীতে সাংখ্য, যোগ, বেদান্তৰ লগতে জৈন ধৰ্ম আৰু বৌদ্ধ ধৰ্মই প্ৰাচীন ভাৰতত তপস্যা পৰম্পৰাৰ এক বহল প্ৰবাহৰ বিভিন্ন প্ৰকাশক প্ৰতিনিধিত্ব কৰা বুলি ধাৰণা কৰিব পাৰি।

সমসাময়িক যোগ পৰম্পৰাই পতঞ্জলিৰ যোগসূত্ৰসমূহক ধ্ৰুপদী যোগ দৰ্শনৰ অন্যতম মূল গ্ৰন্থ বুলি ধৰি লৈছে। কিন্তু যোগসূত্ৰসমূহৰ নিজৰ ব্যৱহাৰ - আৰু অপব্যৱহাৰ - আৰু যোগৰ পৰৱৰ্তী কালৰ পদ্ধতিগতকৰণৰ ওপৰত ইয়াৰ প্ৰভাৱৰ ওপৰত ডেভিড গৰ্ডন হোৱাইটে প্ৰশ্ন উত্থাপন কৰিছে। তেওঁ যুক্তি দিছে যে দ্বাদশ শতিকাৰ পৰা ঊনবিংশ শতিকালৈকে প্ৰায় ৭০০ বছৰ ধৰি এই গ্ৰন্থখন আপেক্ষিকভাৱে অস্পষ্ট হৈ পৰিছিল। ঊনবিংশ শতিকাৰ শেষৰ ফালে স্বামী বিবেকানন্দ, থিয়'ছফিক ছ'চাইটি আদিৰ প্ৰচেষ্টাত ই পুনৰ ঘূৰি আহিছিল। বিংশ শতিকাত ই ধ্ৰুপদী গ্ৰন্থ হিচাপে প্ৰাধান্য লাভ কৰে।

ৰচয়িতা

যোগসূত্ৰৰ পাণ্ডুলিপিত এই গ্ৰন্থখনৰ ৰচয়িতা পতঞ্জলি বুলি কোৱা হৈছে। পতঞ্জলিৰ পৰিচয় শৈক্ষিক বিতৰ্কৰ বিষয় হৈ আহিছে কিয়নো একে নামৰ আন এজন লেখকক মহাভাষ্য নামৰ সংস্কৃত ব্যাকৰণৰ ধ্ৰুপদী গ্ৰন্থখনৰ লেখকৰ কৃতিত্ব দিয়া হয়। তথাপিও বিষয়বস্তু আৰু ভাষা, ব্যাকৰণ আৰু শব্দভাণ্ডাৰৰ ফালৰ পৰা দুয়োখন ৰচনা সম্পূৰ্ণ পৃথক। তদুপৰি, ভোজৰজাৰ সময়ৰ আগতে (১১ শতিকা) কোনো জনাজাত গ্ৰন্থতে দুয়োজন লেখকৰ পৰিচয় সানমিহলি হোৱা নাই।

প্ৰভাৱ

সমসাময়িক যোগ পৰম্পৰাই পতঞ্জলিৰ যোগসূত্ৰসমূহক ধ্ৰুপদী যোগ দৰ্শনৰ অন্যতম মূল গ্ৰন্থ বুলি মান্যতা দিছে।

টোকা

তথ্য সংগ্ৰহ

শ্ৰেণী:প্ৰাচীন ভাৰতীয় সাহিত্য
শ্ৰেণী:যোগাসন
বিজ্ঞান মহাবিদ্যালয়, কোকৰাঝাৰ

বিজ্ঞান মহাবিদ্যালয়, কোকৰাঝাৰ হৈছে ১৯৯৫ চনত স্থাপিত অসমৰ কোকৰাঝাৰত অৱস্থিত এখন সাধাৰণ বিজ্ঞান শিক্ষাৰ প্ৰতিষ্ঠান৷ মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

বিভাগ

বিজ্ঞান

প্ৰাণী বিজ্ঞান
উদ্ভিদ বিজ্ঞান
ৰসায়ন বিদ্যা
পদাৰ্থ বিজ্ঞান
গণিত
কম্পিউটাৰ বিজ্ঞান
বি পি টি (B.P.T)
আই টি (I.T)

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
চৰকাৰী দন্ত চিকিৎসা মহাবিদ্যালয়, শিলচৰ

চৰকাৰী দন্ত চিকিৎসা মহাবিদ্যালয়, শিলচৰ এখন অসমৰ চৰকাৰী দন্ত চিকিৎসা মহাবিদ্যালয়। ২০১৮ চনত অসম চৰকাৰে কাছাৰ জিলাৰ শিলচৰত এই মহাবিদ্যালয় খন প্ৰতিষ্ঠা কৰে।

মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক ডিগ্ৰী প্ৰদান কৰে। চৰকাৰী দন্ত চিকিৎসা মহাবিদ্যালয় শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত আৰু ভাৰতীয় দন্ত পৰিষদৰ পৰা স্বীকৃতি প্ৰাপ্ত।

শিক্ষা

এই মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক পাঠ্যক্ৰম আগবঢ়ায়। এই পাঠ্যক্ৰমত নামভৰ্তি ৰাষ্ট্ৰীয় পাত্ৰতা আৰু প্ৰৱেশ পৰীক্ষা(NEET)ৰ ফলাফলৰ ওপৰত আধাৰিত। ই অসম চিকিৎসা শিক্ষা সঞ্চালকালয়ৰ দ্বাৰা পৰিচালিত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত।

পাঠ্যক্ৰম

দন্ত চিকিৎসা বিজ্ঞানৰ স্নাতক - ৫০ খন আসন

তথ্য উৎস

শ্ৰেণী:অসমৰ মহাবিদ্যালয়সমূহ
শ্ৰেণী:অসমৰ চিকিৎসালয়
লৰা বেনে

লৰা বেনে (ইংৰাজী: Laura Beyne; জন্ম: ২৫ মে’ ১৯৯২) এগৰাকী বেলজিয়ান টিভি ঘোষিকা আৰু সৌন্দৰ্য প্ৰতিযোগিতাৰ খিতাপধাৰী, যিয়ে মিছ বেলজিয়াম ২০১২ ৰ মুকুট লাভ কৰিছিল। তেওঁ ২০১২ চনৰ মিছ ইউনিভাৰ্ছ আৰু মিছ ৱৰ্ল্ড প্ৰতিযোগিতাত নিজৰ দেশক প্ৰতিনিধিত্ব কৰিছিল। ইয়াৰ উপৰি তেওঁ এগৰাকী টেলিভিছন ঘোষিকা আৰু বেলজিয়ান টিভি শ্ব’ প্লেচ ৰয়েল আৰু প্লাগ পিপলৰ আঁতধৰোঁতা হিচাপে কাম কৰিছে।

প্ৰাৰম্ভিক জীৱন

বেনেৰ জন্ম ব্ৰাছেলছত হৈছিল। তেওঁ ইংৰাজী, ফৰাচী আৰু ওলন্দাজ ভাষা ক’ব পাৰে। তেওঁৰ পিতৃ বেলজিয়ান আৰু মাতৃ কংগোদেশীয়।

মিছ বেলজিয়াম ২০১২

২০১২ চনৰ ৮ জানুৱাৰীত নক-হেইষ্টৰ কেচিনো ডি নকত অনুষ্ঠিত এক অনুষ্ঠানত জাষ্টিন ডি জংকিয়েৰে (মিছ বেলজিয়াম ২০১১) লৰা বেনেক মিছ বেলজিয়াম ২০১২ ৰ মুকুট পিন্ধায়। বেনেয়ে ২০১২ চনৰ ১৮ আগষ্টত ইনাৰ মংগোলিয়াৰ অৰ্ডোচত অনুষ্ঠিত হোৱা মিছ ৱৰ্ল্ড ২০১২ প্ৰতিযোগিতাত বেলজিয়াক প্ৰতিনিধিত্ব কৰিছিল। তেওঁ আছিল মিছ বেলজিয়াম খিতাপ জয় কৰা দ্বিতীয়গৰাকী কৃষ্ণাংগ ব্যক্তি।

মিছ ইউনিভাৰ্ছ ২০১২

বেনেয়ে লছ ভেগাছত অনুষ্ঠিত হোৱা মিছ ইউনিভাৰ্ছ ২০১২ প্ৰতিযোগিতাত বেলজিয়াক প্ৰতিনিধিত্ব কৰিছিল।

টেলিভিছন কেৰিয়াৰ

২০২০ চনৰ ফেব্ৰুৱাৰীত তেওঁ বেলজিয়ান টিভি ষ্টেচন আৰটিএল-টিভিআইত হুইটনী হিউষ্টনৰ ওপৰত আধাৰিত ‘হুইটনী, মাই আইডল’ নামৰ এটা অনুষ্ঠানৰ আঁত ধৰিছিল। টিভি ঘোষিকা হিচাপে এয়া আছিল তেওঁৰ প্ৰথম কাম।

২০২১ চনৰ জুন মাহত তেওঁ ‘প্লেচ ৰয়েল’ নামৰ টিভি শ্ব’টোৰ সহ-ঘোষিকা হিচাপে যোগদান কৰে। তেওঁৰ প্ৰথমটো খণ্ডৰ দৃশ্যগ্ৰহণৰ সময়ত তেওঁ ক’ভিড-১৯ ত আক্ৰান্ত হোৱাৰ বাবে শ্বুটিং কৰিব পৰা নাছিল, সেয়েহে সেই খণ্ডটোত কেৱল তেওঁৰ কণ্ঠস্বৰহে ব্যৱহাৰ কৰা হৈছিল।

২০২১ চনৰ নৱেম্বৰত ঘোষণা কৰা হৈছিল যে তেওঁ ‘প্লাগ পিপল’ নামৰ এটা বেলজিয়ান টিভি শ্ব’ৰ ঘোষিকা হ’ব।

তথ্যসূত্ৰ

বাহ্যিক সংযোগ

Official Miss Belgium website

শ্ৰেণী:সৌন্দৰ্য প্ৰতিযোগী
ৰাইমনা ৰাষ্ট্ৰীয় উদ্যান

ৰাইমনা ৰাষ্ট্ৰীয় উদ্যান হৈছে অসমৰ ষষ্ঠখন ৰাষ্ট্ৰীয় উদ্যান। ২০২১ চনৰ ০৮ জুন তাৰিখে পূৰ্বৰ এই সংৰক্ষিত বনাঞ্চলখনক 'FRW.02/2021/27 dtd. 08th June, 2021' নম্বৰৰ এক ৰাজপত্ৰিত নিৰ্দেশনাৰ যোগেদি ৰাষ্ট্ৰীয় উদ্যান হিচাপে ঘোষণা কৰা হয়। এই ৰাষ্ট্ৰীয় উদ্যানখন কোকৰাঝাৰ জিলাৰ গোসাঁইগাঁও মহকুমাৰ কচুগাঁও বন সংমণ্ডলৰ অন্তৰ্গত। ৰাষ্ট্ৰীয় উদ্যানখন ১১ বিধ বিভিন্ন বনৰ প্ৰকাৰ আৰু ইয়াৰ উপ-প্ৰকাৰেৰে চহকী জৈৱ বৈচিত্ৰ্যৰ বন এলেকা। ৰাইমনা সোণালী বান্দৰৰ বাবে বিখ্যাত।

চাৰিসীমা

কোকৰাঝাৰ জিলাৰ ৪২২ বৰ্গফুট এলেকাৰ ৰাইমনা ৰাষ্ট্ৰীয় উদ্যানখন মানস ৰাষ্ট্ৰীয় উদ্যানৰ সবাতোকৈ পশ্চিম বাফাৰৰে সংযুক্ত হৈ আছে। উদ্যানখনে সাঙুৰি লোৱা এলেকাৰ ভিতৰত ৫০৮.৬২ বৰ্গ কিলোমিটাৰৰ ৰিপু সংৰক্ষিত বনাঞ্চলৰ উত্তৰাংশ অন্তৰ্ভুক্ত হৈছে। যি নেকি ভাৰত-ভূটান সীমাৰ মানস ৰাষ্ট্ৰীয় উদ্যানৰ পশ্চিম সীমাক নিৰ্দেশ কৰে।

ৰাইমনাৰ পশ্চিম অংশক অসম-বংগ সীমা সহ সোণকোষ নদীয়ে আগুৰি আছে যি নেকি ভাৰত-ভূটান সীমাৰে দক্ষিণলৈ আগবাঢ়ি গৈছে আৰু পূবত ভাৰত-ভূটান সীমাৰ দক্ষিণ অংশ নোপোৱালৈকে সৰলভগা নদীয়ে আগুৰি আছে। ৰিপু বনাঞ্চলৰ পেকুৱা নদীয়ে ৰাইমনা ৰাষ্ট্ৰীয় উদ্যানৰ দক্ষিণ সীমাৰ পৰিচয় দিয়ে।

ৰাইমনাই ভূটানৰ ফিপছ' অভয়াৰণ্য আৰু জিগমে ছিংগে ৱাংচুক ৰাষ্ট্ৰীয় উদ্যানৰ (মুঠ ১,৯৯৯ বৰ্গ কিঃমিঃ) অৰণ্যাঞ্চলৰ সীমান্ত স্পৰ্শ কৰি প্ৰায় ২,৪০০ বৰ্গ কিঃমিঃতকৈও অধিক অঞ্চলজোৰা সংৰক্ষিত প্ৰাকৃতিক শোভাৰ সৃষ্টি কৰিছে। ৰাইমনা ২,৮৩৭ কিঃমিঃ অঞ্চলজোৰা মানস জৈৱ বনাঞ্চল আৰু চিৰাং-ৰিপু হস্তী বনাঞ্চলৰ অবিচ্ছেদ্য অংগ।

জৈৱ-বৈচিত্ৰ্য

ৰাইমনা ৰাষ্ট্ৰীয় উদ্যানৰ প্ৰধান আকৰ্ষণ হৈছে সোণালী বান্দৰ আৰু এই বান্দৰ বিধক বড়োলেণ্ড অঞ্চলৰ শুভংকৰ বুলি গণ্য কৰা হয়। ইয়াৰোপৰি এই উদ্যানত আছে এচিয়ান হাতী, নাহৰফুটুকী বাঘ, গোধা ফুটুকী বাঘ, মেঠোন, বনৰীয়া ম’হ, ফুটুকী হৰিণ, ধনেশ পক্ষী, ১৫০ বিধতকৈয়ো বেছি প্ৰজাতিৰ পখিলা, ১৭০ প্ৰজাতিৰ চৰাই, ৩৮০ প্ৰজাতিৰ বিভিন্ন উদ্ভিদ আৰু অৰ্কিড।

চিত্ৰ বীথিকা

তথ্য সংগ্ৰহ

শ্ৰেণী:অসমৰ ৰাষ্ট্ৰীয় উদ্যান
শ্ৰেণী:অসমৰ সংৰক্ষিত অঞ্চল
উট

উট হৈছে Camelus গণৰ অন্তৰ্গত স্তন্যপায়ী প্ৰাণী। ইহঁকৰ পিঠিত এটা বা একাধিক কুঁজ থাকে। এই কুঁজবোৰত চৰ্বী জমা হৈ থাকে। উটৰ দুটা জীৱিত প্ৰজাতি হৈছে, dromedary, বা এটা কুঁজৰ উট (C. dromedarius), মধ্য পূৱ আৰু আফ্ৰিকাত বসবাস কৰে; আৰু bactrian, বা দুটা কুঁজৰ উট (C. bactrianus), মধ্য এছিয়াত বসবাস কৰে। দুয়োটাই পোহনীয়া প্ৰজাতি; ইহঁতৰ পৰা গাখীৰ, মাংস, নোম আহৰণ কৰাৰ লগতে ইহঁতক শ্ৰম কাৰ্যতো ব্যৱহাৰ কৰা হয়।

উটৰ ইংৰাজী প্ৰতিশব্দ "Camel", সাধাৰণতে উট সদৃশ Camelidae পৰিয়ালৰ স্তন্যপায়ীক বুজাবলৈ ব্যৱহাৰ কৰা হয়: দুটা প্ৰকৃত উট আৰু চাৰিটা নতুন যুগৰ camelids: দক্ষিণ আমেৰিকাৰ লামা, আল্পাকা, গোৱানাক, আৰু ভিকুনা

শৰীৰৰ গঠন

উটৰ শাৰীৰিক গঠন মৰুভূমিত তিষ্ঠি থাকিবৰ বাবে উপযুক্ত। শৰীৰৰ নিমজ নোমে উটৰ তাপৰোধক হিচাপে কাম কৰে। ছালখন ডাঠ হোৱা হেতুকে পানী কমকৈ বাষ্পীভূত হয় যাৰ ফলত শৰীৰৰ পৰা কম পানী খৰচ হয়। ইয়াৰ পিঠিত থকা কুঁজটোৱে চৰ্বীজাতীয় উপাদান সঞ্চিত কৰি ৰাখে যাৰ ফলত উটে বহু সময়লৈ নোখোৱাকৈ থাকিব পাৰে। উটে সুযোগ পালেই যথেষ্ট পৰিমাণে পানী খাই লয় আৰু সেয়া শৰীৰত জমা হৈ থাকে। উটৰ চকুৰ ওপৰৰ ছালখন ভাঁজ হৈ চকুৰ ওপৰত ওলমি থাকে আৰু চকুত দীঘল নোম থাকে যিয়ে বালিৰ ধুমুহাৰ পৰা চকুযুৰি ৰক্ষা কৰে। তদুপৰি কাণ দুখনতো দীঘল নোম থাকে। ইহঁতে ইচ্ছাকৃতভাৱে নাক দুটা বন্ধ কৰি ৰাখিব পাৰে। ওঁঠত ডাঠ ছাল থকা বাবে কাঁইটীয়া গছৰ পাত খোৱাত অসুবিধা নাপায়। ভৰিৰ খুৰাবোৰ ডাঠ হয় যাৰ ফলত গৰম আৰু পিছল বালিত খোজ কাঢ়িব পাৰে।

প্ৰজনন

মাইকী উটবোৰ তিনিৰ পৰা চাৰি বছৰৰ ভিতৰত যৌনভাৱে পূৰ্ণতাপ্ৰাপ্ত(Sexually mature) হয় আৰু সংগমৰ বাবে উপযুক্ত হয়। সাধাৰণতে মাইকী উটে ২০ বছৰ বয়সলৈ পোৱালি দিব পাৰে। এজনী মাইকী উটৰ গড়ে ২৩ দিনৰ মূৰে মূৰে ঋতুচক্ৰৰ পুনৰাবৃত্তি ঘটে। ঠাণ্ডাৰ দিনত ঋতুচক্ৰ নিয়মীয়া হয় যদিও গৰমৰ দিনত অস্পষ্টভাৱেহে ঋতুচক্ৰ হোৱা দেখা যায়। অৰ্থাৎ উটে অকল ঠাণ্ডাৰ দিনতহে সংগম কৰিব পাৰে। ঊটৰ গৰ্ভধান সময় ৩৬৫ৰ পৰা ৪০০ দিন ॥

উপযোগিতা

মৰুভূমি অঞ্চলত যাতায়তৰ বাহন হিচাপে ব্যৱহাৰ কৰাৰ উপৰিও গাড়ী টনা ,ওজন কঢ়িওৱা আদি কামত ব্যৱহাৰ কৰা হয়। ৰাজস্থানৰ মৰু অঞ্চলত সীমা সুৰক্ষা বল আৰু সৈন্য বাহিনীয়ে উট যাতায়তৰ ব্যৱস্থা হিচাপে ব্যৱহাৰ কৰে। ডোগলা নামৰ বৰ্ণসংকৰ জাতৰ উটৰ দ্বাৰা সৈন্যবাহিনীয়ে কেমেল ক'ৰ(Camel Core) গঠন কৰি ভাৰত পাকিস্তানৰ যুদ্ধৰ সময়ত বিশেষ ভূমিকা পালন কৰিছিল।

তথ্য সংগ্ৰহ

শ্ৰেণী:স্তন্যপায়ী প্ৰাণী
শ্ৰেণী:তৃণভোজী প্ৰাণী
৪৪ নং ৰাষ্ট্ৰীয় ঘাইপথ (ভাৰত)

ৰাষ্ট্ৰীয় ঘাইপথ নং ৪৪ (, চমুকৈ NH 44)হৈছে উত্তৰ-পূৰ্বাঞ্চলৰ এটা ৰাষ্ট্ৰীয় ঘাইপথ। এই ঘাইপথটোৱে মেঘালয়ৰ ৰাজধানী শ্বিলঙক ত্ৰিপুৰাৰ চাব্ৰুমৰ লগত সংযোগ কৰিছে। এই ঘাইপথটো ভাৰতৰ তিনিখন ৰাজ্য: Badarpur)
আগৰতলা
চাব্ৰুম

তথ্য সংগ্ৰহ

বাহ্যিক সংযোগ

NH 44 Map
About NH 44
National Highway No. 44; THE MOST “UNATTENDED” NATIONAL HIGHWAY

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
নিউজ ১৮ অসম নৰ্থ ইষ্ট

নিউজ ১৮ অসম নৰ্থ ইষ্ট অসমৰ এক ২৪ ঘণ্টীয়া ছেটেলাইট বাতৰি চেনেল। ২০১৬ চনৰ ২৪ জুন তাৰিখে এই চেনেলৰ উদ্বোধন হয়। এই চেনেলটোৰ গৰাকী নেটৱৰ্ক১৮ গোষ্ঠী। ইয়াত মূলতঃ অসমীয়া ভাষাত অসম তথা উত্তৰ-পূৰ্বাঞ্চলৰ খবৰৰ উপৰিও দেশ আৰু বিশ্বৰ বিভিন্ন প্ৰান্তৰ খবৰো পৰিৱেশন কৰা হয়।

উল্লেখযোগ্য অনুষ্ঠান

দ্ৰুত সংবাদ
দিনটোৰ শিৰোনাম
গাঁও চহৰ জিলাৰ খবৰ
অপৰাধনামা
দ্য প্ৰাইম শ্ব'
প্ৰাইম ডিবেট

তথ্য সংগ্ৰহ

বাহ্যিক সংযোগ

নিউজ ১৮ অসম নৰ্থ ইষ্টৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
মালা

মালা হৈছে ফুল, পাত বা অন্যান্য সামগ্ৰীৰে সজ্জাগত বেণী গাঁঠি বা চিলাই বনোৱা এক আলংকাৰিক সামগ্ৰী। মালা মূৰত বা ডিঙিত পিন্ধিব পাৰি, নিৰ্জীৱ বস্তুত ওলোমাই দিব পাৰি, বা সাংস্কৃতিক বা ধৰ্মীয় গুৰুত্বপূৰ্ণ স্থানত ৰাখিব পাৰি।

প্ৰকাৰসমূহ

মণিগুটিৰ মালা
ফুলৰ মালা
লেই - হাৱাইৰ পৰম্পৰাগত মালা
পেনেণ্ট মালা
পাইনৰ মালা
পপকৰ্ণ আৰু/বা ক্ৰেনবেৰী মালা
ৰছীৰ মালা
টিনচেল মালা
লতাৰ মালা
বেলুন মালা
মুণ্ডমালা

ডেইজী চেইন

ডেইজী ফুলৰ পৰা সৃষ্টি হোৱা মালাক ডেইজী চেইন বোলে। ডেইজী শিকলি তৈয়াৰ কৰাৰ এটা পদ্ধতি হ’ল ডেইজী ফুল ছিঙি কাণ্ডৰ গুৰিৰ ফালে ফুটা কৰি (আঙুলিৰ নখৰে বা গাঁঠি বান্ধি) পৰৱৰ্তী ফুলৰ ঠাৰিডাল ফুলৰ মূৰে বন্ধ নকৰালৈকে সূতাৰে সুমুৱাই দিব পাৰি। বহুতো ডেইজীফুলৰ সৈতে এই পদ্ধতি পুনৰাবৃত্তি কৰিলে দীঘল শিকলি এডাল গঢ়ি তোলা সম্ভৱ আৰু ইয়াক সৰল ব্ৰেচলেট আৰু নেকেলেচ হিচাপে গঠন কৰা সম্ভৱ। আন এটা জনপ্ৰিয় পদ্ধতি হ’ল ফুলৰ মূৰবোৰ ইটোৱে সিটোৰ ওপৰত হেঁচা মাৰি ধৰি পলুৰ দৰে ৰূপ সৃষ্টি কৰা।

"ডেইজী চেইন" বা "ডেইজী চেইনিং" শব্দটোৱে বিভিন্ন কাৰিকৰী আৰু সামাজিক "শৃংখল"কো বুজাব পাৰে।

আঞ্চলিক ভিন্নতা

ভাৰতীয় উপমহাদেশ

ভাৰতকে আদি কৰি বাংলাদেশ আৰু পাকিস্তানৰ দৰে ভাৰতীয় উপমহাদেশ সমূহত মানুহে সন্মান প্ৰদৰ্শনৰ উপায় হিচাপে সন্মানীয় অতিথিৰ ডিঙিত মালা পিন্ধাই সম্ভাষণ জনাই। দক্ষিণ এচিয়াৰ হিন্দু বিবাহ পৰম্পৰাতো দৰা-কণ্যাই ইজনে সিজনক মালা পিন্ধাই।

ভাৰত

ভাৰতত মালা ঐতিহাসিকভাৱে বিশুদ্ধ আৰু ধৰ্মনিৰপেক্ষ আছিল। প্ৰথমে ইয়াৰ সুগন্ধি আৰু সৌন্দৰ্য্যৰ বাবে ব্যৱহাৰ হৈছিল। এই মালা ঘৰ, পথ, ৰাস্তা আদি সজাবলৈ ব্যৱহাৰ কৰা হৈছিল। অৱশেষত ইয়াক হিন্দু দেৱতাসকলৰ ক্ষেত্ৰত প্ৰতিটো উৎসৱতে গুৰুত্বপূৰ্ণ আৰু পৰম্পৰাগত ভূমিকা হিচাপে প্ৰয়োগ কৰা হয় য'ত বিভিন্ন সুগন্ধি ফুল আৰু পাত ব্যৱহাৰ কৰি এই মালা তৈয়াৰ কৰা হয়। সুগন্ধি আৰু গোন্ধহীন দুয়োপ্ৰকাৰৰ ফুল আৰু ধৰ্মীয়ভাৱে তাৎপৰ্যপূৰ্ণ পাতেৰে হিন্দু দেৱতাক পূজা কৰিবলৈ মালা তৈয়াৰ কৰা হয়। কিছুমান জনপ্ৰিয় ফুলৰ ভিতৰত আছে: খৰিকাজাই, চম্পা, কমল, ভেট, অশোক, নাৰ্জি, গোলাপ, জৱা ইত্যাদি।

এইবোৰৰ বাদেও আমপাত, বেলপাত, বিভিন্ন পাতবাহাৰ, দুৱৰি আদিৰ দৰে ঘাঁহো মালা বনাবলৈও ব্যৱহাৰ কৰা হয়। ফল-মূল, শাক-পাচলি, আনকি কেতিয়াবা মুদ্ৰাৰ নোটো মালাৰ বাবে ব্যৱহাৰ কৰা হয়।

কোনো অনুষ্ঠানত সন্মানিয় ব্যক্তি বা কোনো ঐশ্বৰিক প্ৰতিমূৰ্তিক সন্মানৰ চিন স্বৰূপে মালা দিয়া হয়।

গজৰা হৈছে ভাৰত আৰু বাংলাদেশৰ মহিলাসকলে পৰম্পৰাগত উৎসৱৰ সময়ত চুলিত পিন্ধা খৰিকাজাই ফুলৰ মালা। ইয়াক খোপাৰ চাৰিওফালে পিন্ধিব পাৰি, নতুবা বেণীত ওলোমাই ল'ব পাৰি। সাধাৰণতে মহিলাসকলে শাৰীৰ সৈতে মিলাই গজৰা পিন্ধে। কেতিয়াবা, গোলাপ, ক্ৰাইচেন্থেমম আদিৰ দৰে ফুলৰ সৈতেও চুলিত গজৰা পিন্ধা হয়।

দক্ষিণ ভাৰত

প্ৰাচীন কালত তামিল ৰজাই কোনো বিশেষ দেৱতাৰ বাবে নিতৌ মালা নিৰ্মাণৰ বাবে মানুহক নিয়োগ কৰিছিল। এই মালাবোৰ জনসাধাৰণৰ বাবে উপলব্ধ নাছিল।

সমসাময়িক সময়ত দক্ষিণ ভাৰতৰ প্ৰতিটো হিন্দু মন্দিৰত নন্দবনম (ফুলৰ বাগিচা) আছে য’ত ফুল আৰু মালাৰ বাবে নানান ফুলগছৰ খেতি কৰা হয়।

থাঞ্জাভুৰত প্ৰথম ৰাজাৰাজৰ শিলালিপিত "বৃহৎ মন্দিৰ"ৰ অন্তৰ্গত নন্দনবন সংৰক্ষণৰ বাবে ৰাজকীয় লোকে প্ৰদান কৰা পৃষ্ঠপোষকতাৰ বিৱৰণ দিয়া হৈছে।

তথ্যসূত্ৰ

শ্ৰেণী:শোভাবৰ্ধক শিল্পকলা
শতৰূপা

হিন্দু পৌৰাণিক আখ্যান অনুসৰি শতৰূপা হৈছে সৃষ্টিকৰ্তা ব্ৰহ্মাৰ দুহিতা। শতৰূপা নামৰ অৰ্থ হৈছে, যি নাৰীয়ে এশ ৰূপ পৰিগ্ৰহ কৰিব পাৰে। মৎস্য পুৰাণত শতৰূপাৰ অনেক নামৰ উল্লেখ আছে। সেইসমুহৰ ভিতৰত কেইটামান হৈছে সৰস্বতী, সন্ধ্যা, ব্ৰাহ্মী ইত্যাদি। ব্ৰহ্ম পুৰাণৰ বৰ্ণনা অনুসৰি শতৰূপাক মনুৰ সহিতে সৃষ্টিকৰ্তা ব্ৰহ্মাৰ দ্বাৰা সৃষ্ট প্ৰথম মানৱী হিচাপে গণ্য কৰা হয়। ব্ৰহ্মাদেৱে বিশ্ব সৃষ্টি কৰাৰ সময়তেই মনু আৰু শতৰূপাক সৃষ্টি কৰিছিল ব্ৰহ্ম পুৰাণত ব্যাখ্যা আগবঢ়োৱা হৈছে যে "সৃষ্টিৰ ধাৰাক অব্যাহত ৰাখিবলৈ ব্ৰহ্মাই পুৰুষ আৰু স্ত্ৰীৰ সৃষ্টি কৰিলে। সেই পুৰুষগৰাকী হৈছে স্বয়ম্ভু মনু আৰু স্ত্ৰী গৰাকীক শতৰূপা নাম দিয়া হ’ল। মানৱ জাতি হৈছে মনুৰেই পৰৱৰ্ত্তী প্ৰজন্ম। মনুৰ সন্তান হোৱাৰ বাবেই মানৱ জাতিক মনুষ্য নামেৰেও জনা যায়।"

শতৰূপাক সৃষ্টি কৰাৰ পিছতেই ব্ৰহ্মা নিজেই শতৰূপাৰ ৰূপ-লাৱণ্যত বিমুগ্ধ হৈ তেওঁক অনুসৰণ কৰিবলৈ ধৰিলে। ব্ৰহ্মাৰ সেই দৃষ্টিৰ পৰা হাত সাৰিবলৈ শতৰূপাই ভিন ভিন দিশত ঘূৰি ফুৰিবলৈ ধৰিলে, কিন্তু শতৰূপা যি দিশতেই গতি নকৰক কিয় সেই দিশতেই ব্ৰহ্মাৰ নিজৰ দৃষ্টি ৰাখিবলৈ এটা নতুন শিৰ বা মূৰ সৃষ্টি হ'বলৈ ধৰিলে। এইদৰেই চতুৰ্দিশৰ সংগতিৰে ব্ৰহ্মাৰ চাৰিটাকৈ মূৰ সৃষ্টি হ'ল। শেষত অতীষ্ঠ হৈ ব্ৰহ্মাৰ দৃষ্টিৰ পৰা আঁতৰিবলৈ শতৰূপাই ব্ৰহ্মাৰ শিৰদেশৰ ওপৰেৰে গতি কৰিবলৈ ধৰাত উৰ্ধ দিশতো ব্ৰহ্মাৰ চাৰিটা শিৰৰ ওপৰফালে এটা পঞ্চম শিৰৰ উদ্ভৱ হ'ল। আখ্যান বৰ্ণিত কাহিনী অনুসৰি, এইদৰেই ব্ৰহ্মা পঞ্চশিৰৰ গৰাকী হিচাপে পৰিগণিত হৈছিল। সেই সময়তে শিৱ সেই স্থানত আৱিৰ্ভাৱ হৈ ব্ৰহ্মাৰ পঞ্চম শিৰটো ছেদ কৰিলে। ব্ৰহ্মাৰ বাবে শতৰূপা হৈছে দুহিতাস্বৰূপা। সেয়ে ব্ৰহ্মাই তেওঁৰ কৃতকৰ্মৰ জৰিয়তে অনৈতিকতাত লিপ্ত হোৱাৰ শাস্তিস্বৰূপে ব্ৰহ্মা পূজাৰ যোগ্য নহয় বুলি শিৱই ঘোষণা কৰিলে। তেতিয়াৰে পৰা, ব্ৰহ্মাদেৱে নিজৰ কৃতকৰ্মৰ দোষ খণ্ডনৰ বাবে তেওঁৰ চতুৰ্মুখেৰে চতুৰ্বেদ আবৃতি কৰিছিল।

সৃষ্টিকৰ্তা ব্ৰহ্মাৰ পঞ্চম শিৰ ছেদনৰ জৰিয়তে শিৱই ব্ৰহ্মহত্যাত লিপ্ত হ'ল। এই পাপৰ পৰা মুক্তি পোৱাৰ উদ্দেশ্যেৰে শিৱই বাৰাণসীত বাৰ বছৰ কাল ধৰি কোনো সম্বল নোহোৱাকৈ সেই ছেদিত শিৰৰ মগনীয়াৰ ভিক্ষাপাত্ৰ হিচাপে লৈ তপস্যাত মগ্ন হ'বলগীয়া হৈছিল। ভগৱান বিষ্ণু শেষত এই ঘটনাত মধ্যস্থতাকাৰী হিচাপে উপৱিষ্ট হৈছিল।

পৰৱৰ্তী কালত শতৰূপা স্বয়ম্ভূৱ মনুৰ সৈতে বিবাহ-বন্ধনত আৱদ্ধ হয়। তেওঁলোকৰ পাঁচটি সন্তান উপজিছিল, দুই পুত্ৰ ক্ৰমে প্ৰিয়ব্ৰত আৰু উত্তনপদ, আৰু তিনি দুহিতা ক্ৰমে আকুতি, দেৱাহুতি আৰু প্ৰসূতি। মনুয়ে তেওঁৰ প্ৰথম কন্যা আকুতিক ঋষি ৰুচিলৈ, মাজু কন্যা দেৱাহুতিক ঋষি কৰ্দমলৈ, আৰু কণিষ্ঠতম কন্যা প্ৰসূতিক দক্ষ দেৱতালৈ বিয়া দিছিল।

তথ্যসূত্ৰ

শ্ৰেণী:হিন্দু দেৱী
চাজ্জাদ মাৰ্দানী

চাজ্জাদ মাৰ্দানী (ইংৰাজী: Sajjad Mardani; জন্ম ১ জুলাই ১৯৮৮ চনত ইৰানৰ শ্বাহৰেকৰ্ডত) এজন ইৰানী টাইকোৱাণ্ডো খেলুৱৈ। মেক্সিকোৰ পুৱেবলাত অনুষ্ঠিত ২০১৩ চনৰ বিশ্ব টাইকোৱাণ্ডো চেম্পিয়নশ্বিপত তেওঁ পুৰুষৰ হেভিৱেইট শাখাত ৰূপৰ পদক লাভ কৰিছিল।

চাজ্জাদ মাৰ্দানী ২০১৩ চনৰ পৰা ধাৰাবাহিকভাৱে প্ৰতি বছৰে বিশ্বৰ শীৰ্ষ ৫ জন (+৮০ কেজি) টাইকোৱাণ্ডো খেলুৱৈৰ ভিতৰত স্থান লাভ কৰি আহিছে।

তথ্যসূত্ৰ

শ্ৰেণী:ইৰানৰ ব্যক্তি
শ্ৰেণী:ক্ৰীড়াবিদ
কৰ্ণেলিয়া সৰাবজী

কৰ্ণেলিয়া সৰাবজি (১৫ নৱেম্বৰ ১৮৬৬ – ৬ জুলাই ১৯৫৪) এগৰাকী ভাৰতীয় বিদুষী মহিলা আছিল। তেওঁ বোম্বে বিশ্ববিদ্যালয়ৰ প্ৰথম গৰাকী মহিলা স্নাতক লগতে অক্সফোৰ্ড বিশ্ববিদ্যালয়ত আইন পঢ়িবলৈ যোৱা প্ৰথম মহিলা। ইয়াৰ লগতে তেওঁ ব্ৰিটিছ বিশ্ববিদ্যালয়লৈ পঢ়িবলৈ যোৱা প্ৰথম ভাৰতীয়।)
তেওঁ ভাৰতৰ প্ৰথম গৰাকী মহিলা অধিবক্তা আৰু ভাৰত আৰু ব্ৰিটেইনত আইনৰ অনুশীলন কৰা প্ৰথম মহিলা।

২০১২ চনত লিংকনছ ইন, লণ্ডনত তেওঁৰ প্ৰতিমূৰ্তি স্থাপন কৰা হয়।তেওঁৰ মাতৃয়ে পুণেত কেইবাখনো বালিকা বিদ্যালয় স্থাপনত আগভাগ লৈছিল।
সমাজত এক প্ৰভাৱশীল ব্যক্তি হিচাপে স্থানীয় মহিলা সকলে সম্পত্তি সম্পৰ্কীয় গোচৰ সমূহত সদায় তেওঁৰ পৰা পৰামৰ্শ গ্ৰহণ কৰিছিল। পিছলৈ কৰ্ণেলিয়াৰ শিক্ষা আৰু কেৰিয়াৰ সম্পৰ্কীয় সিদ্ধান্ত সমূহত তেওঁৰ মাতৃৰ অতুলনীয় প্ৰভাৱ পৰিলক্ষিত হয়।

কৰ্ণেলিয়াৰ পাঁচ গৰাকী ভনীয়েক আৰু দুজন ভায়েক আছিল আৰু দুজন ভায়েক সৰুতে ঢুকাইছিল। তেওঁৰ শৈশৱ বেলগাউম আৰু পুণেত অতিবাহিত কৰিছিল। মিছন স্কুলত শিক্ষা লাভ কৰাৰ লগতে তেওঁ ঘৰুৱা শিক্ষাৰ জৰিয়তে প্ৰাৰম্ভিক শিক্ষাৰ পাতনি মেলিছিল।

তাৰপিছত তেওঁ ডেক্কান কলেজত নামভৰ্তি কৰে আৰু শিক্ষান্ত পৰীক্ষাত শীৰ্ষস্থান দখল কৰে। ইয়াৰ ফলত তেওঁ ইংলেণ্ডত পৰিবলৈ চৰকাৰী জলপানি লাভ কৰে। কিন্তু তেওঁ এই জলপানি গ্ৰহণ নকৰি গুজৰাটৰ মেনছ কলেজত অধ্যাপক হিচাপে যোগ দিয়ে। বোম্বে বিশ্ববিদ্যালয়ৰ প্ৰথম মহিলা স্নাতক হোৱাৰ পিছত তেওঁ ৰাষ্ট্ৰীয় ইণ্ডিয়ান এছচিয়েচনলৈ শিক্ষাৰ বাবে বিত্তীয় সহায় বিচাৰি চিঠি লিখে। কৰ্ণেলিয়া ১৮৮৯ চনত শিক্ষাগ্ৰহণৰ বাবে ইংলেণ্ডত উপস্থিত হয়। ১৮৯২ চনত অক্সফোৰ্ডৰ সোমেৰভিলে কলেজত অসামৰিক আইনৰ ডিগ্ৰী লাভ কৰিবলৈ প্ৰথম মহিলা হিচাপে তেওঁ বিশেষ অনুমতি লাভ কৰে।

কৰ্মজীৱন

কৰ্ণেলিয়ায়ে ১৮৯৪ ত ইংলেণ্ডৰ পৰা ভাৰতলৈ ঘূৰি আহে। সেই সময়ত মহিলা সকলে বাহিৰৰ পুৰুষৰ লগত যোগাযোগ কৰা নিষিদ্ধ আছিল। এই নীতিৰ বিৰুদ্ধে সেই সৰৱ যুজঁ দিছিল। কিন্তু শিক্ষা থকাৰ পিছতো তেওঁৰ ভাৰতীয় আইন ব্যৱস্থাত মাত মাতিবলৈ পেছাদাৰী স্থান লাভ কৰা নাছিল। এই ব্যৱস্থাৰ পৰা হাত সাৰিবলৈ তেওঁ ১৮৯৭ চনত আকৌ বোম্বে বিশ্ববিদ্যালয়ৰ এলএলবি পৰীক্ষা আৰু ১৮৯৯ এলাহাবাদ উচ্চ ন্যায়ালয়ৰ প্ৰৱেশ পৰীক্ষাত অৱতীৰ্ণ হৈছিল। পৰীক্ষাত সুখ্যাতিৰে উত্তীৰ্ণ হোৱাৰ পিছতো তেওঁক বেৰিষ্টাৰ হিচাপে স্বীকৃতি দিয়া হোৱা নাছিল। ১৯২৩ চনত মহিলা সকলে আইনৰ অনুশীলন কৰিবলৈ এক আইন প্ৰণয়ন কৰা হয় আৰু তাৰ পিছত তেওঁক বেৰিষ্টাৰ হিচাপে স্বীকৃতি দিয়া হয়।
২০১৭ চনৰ ১৫ নৱেম্বৰ তাৰিখে গুগুল ডুদলে তেওঁৰ ১৫১তম জন্মদিনৰ উপলক্ষে এক বিশেষ ডুদল প্ৰদৰ্শন কৰে।

গ্ৰন্থৰাজি

সমাজ সংস্কাৰক আৰু আইনী কাৰ্যৰ বাহিৰেও তেওঁ কেইবাখনো গ্ৰন্থ ৰচনা কৰিছিল
1902: Love and Life behind the Purdah (short stories concerning life in the zenana (women’s domestic quarters), it is one of the most extensive ethnographic studies of purdahnashins to date)
1904: Sun-Babies: studies in the child-life of India
1908: Between the Twilights: Being studies of India women by one of themselves (details many of her legal cases while working for the Court of Wards); Social Relations: England and India
1916: Indian Tales of the Great Ones Among Men, Women and Bird-People (legends and folk tales)
1917: The Purdahnashin (works on women in purdah)
1924: Therefore (memoirs of her parents)
1930: Gold Mohur: Time to Remember (a play)
1932: A biography of her educationist sister, Susie Sorabji

তেওঁৰ আত্মজীৱনী দুখন হল India Calling (1934) আৰু India Recalled (1936)।

তথ্য উৎস

শ্ৰেণী:ভাৰতৰ ব্যক্তি
কক্সবাজাৰ

কক্স বজাৰ বাংলাদেশৰ দক্ষিণ-পূব অঞ্চলত অৱস্থিত এখন চহৰ, বন্দৰ আৰু পৰ্যটন কেন্দ্ৰ। ই চিটাগং সংমণ্ডলৰ কক্স বজাৰ জিলাৰ মুখ্য কাৰ্যালয়। কক্স বজাৰ দৃশ্যপটৰ সৌন্দৰ্য্যৰ বাবে বিখ্যাত। ইয়াৰ বিশ্বৰ ভিতৰতে আটাইতকৈ দীঘলীয়া অবিৰত প্ৰাকৃতিক বালিচহীয়া বিল আছে আৰু ইয়াৰ দৈৰ্ঘ্য ১২০ কিলোমিটাৰ। ইয়াত বাংলাদেশৰ সৰ্ববৃহৎ সামুদ্ৰিক মাছ ধৰা বন্দৰ আৰু ছাবমেৰিন কেবল লেণ্ডিং ষ্টেচন আছে। এসময়ত কক্স বজাৰক পানোয়া বুলিও জনা গৈছিল যাৰ আক্ষৰিক অৰ্থ হালধীয়া ফুল। ইয়াৰ আন এটা প্ৰাচীন নাম হৈছে পালংকিন।

উক্তি

The mass human exodus that began last autumn from Myanmar to Bangladesh has turned Cox’s Bazar into the world’s largest refugee settlement.
অনুবাদ: যোৱা শৰৎ ঋতুৰ পৰা ম্যানমাৰৰ পৰা বাংলাদেশলৈ আৰম্ভ হোৱা মানৱ পলায়নৰ মাহটোৱে কক্স বজাৰক বিশ্বৰ সৰ্ববৃহৎ শৰণাৰ্থী বসতিস্থললৈ ৰূপান্তৰিত কৰিছে।
২০১৮ চনৰ ২৪ আগষ্টত প্ৰকাশিত এক প্ৰতিবেদনত ক্ৰীষ্টিন কলষ্টাড, উৎস: নৰৱেৰ শৰণাৰ্থী পৰিষদ
সন্ধিয়াৰ পিছত কক্স বজাৰত পৰ্যটকৰ কোনো কাম নাই। সমগ্ৰ চহৰখনেই ভূতৰ চহৰলৈ পৰিণত হয়। তেতিয়া চহৰত কোনো নিৰাপত্তা নাই, বিলতো নাই কোনো নিৰাপত্তা।
১৯ ফেব্ৰুৱাৰী ২০১৯ তাৰিখে ওবাইদুল কোৱাডাৰ। উৎস: বাংলানিউজ২৪.কম

লগতে চাওক

পূব পাকিস্তান

উৎস

বাহ্যিক সংযোগ

শ্ৰেণী:বাংলাদেশৰ নগৰ-চহৰ
শ্ৰেণী:বাংলাদেশ